Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: szóló 11/1994. (VI. 8.) MKM rendelet 26. §-ának (2) bekezdésében foglaltakat kell alkalmazni.
Paragraph Index: 885

11. § Ha az önkormányzat által fenntartott iskola felvételi vizsgát kíván szervezni, ennek időpontjáról értesíti a fenntartó önkormányzat jegyzőjét, főjegyzőjét. Az általános felvételi eljárás felvételi vizsgáit március 1—30. között lehet megszervezni. Ha a különböző iskolák által szervezett felvételi vizsgák azonos időpontra esnének, a jegyző, főjegyző az érdekelt iskolák igazgatóival egyeztetve meghatározza a felvételi vizsgák időpontját oly módon, hogy azok különböző vizsganapokra essenek. Ha az iskolák száma miatt ez nem lehetséges, akkor az azonos napra eső vizsgákat eltérő időpontokban — délelőtt-délutáni váltásban — kell megszervezni. A felvételi vizsga időpontja nem eshet az országos tanulmányi verseny időpontjára. A nem állami, nem önkormányzati iskolák — az előzetes felvételi kivételével — felvételi vizsgát ebben az időszakban tarthatnak. Az iskolák legalább kettő felvételi vizsganapot kötelesek kijelölni.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes